Ενωτικός Δημοκρατικός Συνασπισμός

Ο Ενωτικός Δημοκρατικός Συνασπισμός (πορτ. Coligação Democrática Unitária) είναι ένας πολιτικός και εκλογικός συνασπισμός μεταξύ του Πορτογαλικού Κομμουνιστικού Κόμματος και του Οικολογικού Κόμματος "Οι Πράσινοι". Στο συνασπισμό συμμετέχει επίσης και το κόμμα Δημοκρατική Παρέμβαση.

Ο συνασπισμός ιδρύθηκε το 1987, ενόψει των βουλευτικών εκλογών και των ευρωεκλογών εκείνου του έτους, οι οποίες διεξήχθησαν ταυτόχρονα στις 19 Ιουλίου εκείνου του έτους.

Τα κόμματα που απαρτίζουν τον συνασπισμό δεν έχουν συμμετάσχει ποτέ αυτόνομα σε εκλογές από τη δημιουργία του. Ωστόσο, τα κόμματα αυτά συγκροτούν τις δικές τους κοινοβουλευτικές ομάδες και επισήμως καταγράφονται ως ξεχωριστά κόμματα.

Ο συνασπισμός είχε δώσει ψήφο ανοχής στην κυβέρνηση του Αντόνιο Κόστα (2015-2019) υπό το Σοσιαλιστικό Κόμμα.

Παραπομπές

Εξωτερικοί σύνδεσμοι
 

Πορτογαλικά πολιτικά κόμματα
Κομμουνιστικά κόμματα
Οικολογικά κόμματα